Etter å ha feilet under et treningsoppdrag ved King’s Cross stasjon i London blir River Cartwright, barnebarnet til den legendariske David Cartwright, overført som straff. Han ender opp ved det såkalte Slough House, en filial av den britiske hemmelige tjenesten MI5. Felles for alle agentene ved denne filialen er at de har blitt satt på sidelinjen etter å ha avslørt MI5 offentlig, eller de har irritert feil person i MI5-hierarkiet. Kollegene deres fra Regent’s Park kaller derfor disse agentene nedsettende for Slow Horses, eller «sløve hester». Sjefen for Slough House heter Jackson Lamb.